./data/phi2331/phi018/phi2331.phi018.perseus-lat2.xml
David Magie
convivium neque opiparum neque nimis parcum sed nitoris summi fuit, ita tamen, ut pura mantelia mitterentur, saepius cocco clavata, aurata vero numquam, cum haec habere Heliogabalus iam coepisset, et ante, ut quidam praedicant,Hadrianus habuisset, usus conviviidiurnus hic fuit: vini ad totum diem sextarii triginta, panis mundi pondo triginta, panis sequentis ad donandumpondo quinquaginta, nam semper de manu sua ministris convivii et panem et partes aut holerum aut carnis aut leguminum dabat, senili prorsus maturitatepatrem familias agens  erant decreta et carnis diversae pondo triginta, erant et gallinacei duo adhibebatur anser diebus festis, kalendis autem Ianuariis et Hilariis Matris Deum et Ludis Apollinaribus et Iovis Epulo et Saturnalibus et huiusmodi festis diebus phasianus, ita ut aliquando et duo ponerenturadditis gallinaceis duobus, leporem cottidie habuit, venationem frequentem, sed eam cum amicis dividebat et iis maxime quos sciebat per se non habere nec divitibus quicquam talium munerum misit sed abhis semper accepit, habuit cottidie et mulsisine pipere sextarios quattuor, cum pipere duo, et, ne longum sit omnia inserere, quae Gargilius eius temporis scriptor singillatim persecutus est, omnia et ad modumet ad rationem illi sunt praebita, pomis vehementer indulsit, ita ut secunda mensa illi saepius ponerentur, unde etiam iocus exstitit, non secundam mensamAlexandrum habere sed secundum, ipse cibo plurimo referciebatur, vino neque parce neque copiose, adfatimtamen, frigida semper pura usus, et aestate cum vino rosa condito  quod quidem solum ex diverso genere conditorum Heliogabali tenuerat